SREDA, 18. 3. 2020

UČIMO SE NA DALJAVO

**MATEMATIKA**

Danes rešite besedilne naloge na strani 34. Preverite rešitve na Rokusovi spletni učilnici.

Sledi reševanje Zmorem tudi to, stran 35.,36.

**Navodilo za reševanje matematičnih problemov**

1. Preberi besedilno nalogo.

2. Podčrtaj ključne podatke.

3. Izpiši ključne podatke.

4. Preveri merske enote in jih pretvori v najmanjšo mersko enoto.

5. Naredi račun.

6. Napiši odgovor.

**Ponovi poštevanko števil do 100.**

**Pisno množenje z enomestnim številom, str. 38, 39. in na str. 40., 3. naloga**

To je POPOLNOMA NOVA SNOV.

Do zdaj smo pri množenju uporabljali znak je enako ( = ) in računali v vodoravnih vrsticah. Zdaj boste začeli pisno množiti. Znak je enako bo zamenjala črta pod računom. Nad črto pišemo račun, pod računom z ravnilom potegnemo ravno črto in napišemo zmnožek.

Pišite čitljivo, vsako števko posebej v svoj kvadrat.

V zvezek napišite naslov in prepišite rešene primere na strani 38. Vse drugo rešite v delovni zvezek.

Priporočam, da se naučiš zapisati zmnožek pod množenca in pod množitelja.

Množimo od desne strani, torej najprej enice, nato desetice in koncu stotice. Če ne gre podpisovanje, si nariši preglednico z desetiškimi enotami.

|  |  |  |  |  |
| --- | --- | --- | --- | --- |
| **S** | **D** | **E** |  |  |
| **3** | **2** | **4** | **۰** | **2** |
| **6** | **4** | **8** |  |  |